Si Troy Yatoy Carretas sarong Bikolanong parasurat na tubong syudad kan Legazpi. Sya an kagsurat kan pelikulang Santigwar na premyado man sa ginibong 1st Quisumbing-Escandor Film Festival kan U.P. College of Medicine. Guminana man an saiyang rawitdawit sa Premio Tomas Arejola. Nagin partisipante man sya sa ginibong Juliana-Arejola Fajardo Workshop for Bikol Writers kan taon 2008. Sya paratukdo sa Bicol University. An saiyang rawitdawit na may titulong Alamat ni Jawo kaayon sa antolohiyang Sagurong, 100 na Kontemporanyong Rawitdawit sa Manlain-lain na Tataramon Bikol.